Apache Kafka
Με την ονομασία Apache Kafka είναι γνωστή πλατφόρμα λογισμικού για επεξεργασία ροών δεδομένων. Αναπτύχθηκε αρχικά από την εταιρεία πίσω από το κοινωνικό δίκτυο LinkedIn και κατόπιν δόθηκε ως δωρεά στο Ίδρυμα Λογισμικού Apache. Είναι γραμμένη στις γλώσσες προγραμματισμού Scala και Java, ενώ πρόκειται για λογισμικό κώδικα ελεύθερου προς ανάπτυξη από όλους. Το έργο αποσκοπεί να παρέχει μια ενιαία πλατφόρμα για χειρισμό ροών δεδομένων σε πραγματικό χρόνο, με χαρακτηριστικά την υψηλή απόδοση και ελάχιστες περιόδους αδράνειας. Στην αρχιτεκτονική του το επίπεδο αποθήκευσης είναι ουσιαστικά μια ουρά δημοσίευσης και κατανάλωσης μηνυμάτων, με τεράστια επιδεκτικότητα διεύρυνσης, σχεδιασμένη σαν ένα κατανεμημένο αρχείο καταγραφής συναλλαγών. Αυτό την καθιστά ιδιαίτερα πολύτιμη για εφαρμογές που απευθύνονται σε επιχειρήσεις και βιομηχανίες με την ανάγκη να επεξεργάζονται ροές δεδομένων. Επιπροσθέτως, η πλατφόρμα μπορεί να συνδεθεί σε εξωτερικά συστήματα (για εισαγωγή/εξαγωγή δεδομένων) με μια από τις συνιστώσες του, την Kafka Connect, ενώ προσφέρει και μια βιβλιοθήκη ζωντανής επεξεργασίας των εισερχόμενων δεδομένων, τα Kafka Streams.
Q7397
λογισμικού
Concept
Q205446
ροών δεδομένων
Concept
Q2715623
κοινωνικό δίκτυο
Concept
Q213660
LinkedIn
ORG
Q460584
Scala
MEDIA
Q251
Java
Concept
Q1130645
κώδικα ελεύθερου προς ανάπτυξη από όλους
Concept
Q220543
ουρά δημοσίευσης και κατανάλωσης μηνυμάτων
Concept
Q188860
βιβλιοθήκη
Concept
Q16235208
Apache Kafka
ORG
developer
programming language
programming language